Carrán de dorso castaño

O carrán de dorso castaño (Onychoprion anaethetus)Ás veces o nome escríbese (incorrectamente?) S. anaestheta, por exemplo en:  é unha ave mariña da familia Laridae que vive nos océanos tropicais. O seu nome científico vén do grego antigo, de onux, 'garra' ou 'uña', e prion, 'serra', e de anaethetus que significa 'parvo, estúpido'.

 Descrición 
É un carrán de mediano tamaño, de 30–32 cm de lonxitude e con 77–81 cm de envergadira alar similar en tamaño ao carrán común, pero máis robusto. As ás e a cola moi forcada son longas e ten as partes superiores do corpo grises escuras e as inferiores brancas. A fronte e zona das cellas son brancas, xa que ten un vistoso colar na parte posterior do pescozo. Hai patas e bico negras. Os individuos novos son grises por arriba e claros por abaixo.

Esta especie é improbable que se confunda con ningún outro carrán agás o carrán escuro que tamén ten o dorso escuro e o  Onychoprion lunatus do Pacífico tropical. Ten o dorso máis claro que o carrán escuro (pero non tan claro coma o O. lunatus) e ten unha fronte branca máis estreita e un colar no pescozo claro.

 Distribución e movementos 

É unha ave migratoria e dispersiva, que pasa o inverno espallada polos océanos tropicais. Ten hábitos marcadamente mariños comparados con moitos outros carráns. A subespecie atlántica melanopterus reprodúcese en México, o Caribe e África occidental; outras razas aparecen arredor da Península Arábiga e no sueste asiático e Australasia, pero o número exacto de subespecies válidas é moi discutido. É unha ave errante rara en Europa occidental.
Estas son as catro subespecies na lista do IOC:

O. a. melanopterus – (Swainson, 1837): Caribe e África occidental.
O. a. antarcticus – (Lesson, 1831): mar Vermello, golfo Pérsico e a parte occidental do océano Índico.
O. a. anaethetus – (Scopoli, 1786): leste do océano Índico, e océano Pacífico.
O. a. nelsoni – (Ridgway, 1919): costa oeste de México e América Central.

 Reprodución 
Reprodúcese en colonias en illas rochosas. Nidifica nunha escavación ou burato no chan e pon un ovo. Aliméntase mergullándose de cabeza para coller peixes en ambientes mariños, pero tamén os pode coller na superficie como a gaivina negra e o carrán de bico curto. Xeralmente mergúllase directamente, a diferenza do que adoita facer o carrán ártico. Unha parte do cortexo é que o macho lle ofrece un peixe á femia.

miniatura|300px|esquerda|Na illa Lady Elliot, Queensland, Australia

 Imaxes con varias plumaxes 

 Notas 

 Véxase tamén 
 Ligazóns externas 

 Avibase

Categoría:Láridos
Categoría:Animais descritos en 1786